## **Apríl sa v Divadelnom ústave niesol v znamení nových publikácií.**

***V priebehu mesiaca vyšli dve nové publikácie.***

**|Bratislava, 18. mája 2021 | - Pomyselná knižnica Divadelného ústavu je bohatšia o dva nové knižné prírastky. V priebehu apríla 2021 totiž Divadelný ústav vydal výber zo súčasnej rakúskej drámy pod názvom *Rakúska dráma*, ako aj zborník príspevkov z kolokvia, ktoré sa týkalo česko-slovenských divadelných vzťahov – *Česká a slovenská vzájomnosť v profesionálnom divadle a tanci od roku 1993*. Uvedené publikácie sú dostupné v sieti slovenských kníhkupectiev, ako aj v IC Prospero na Jakubovom nám. 12.**

***Rakúska dráma***

Divadelný ústav vydal v edícii Nová dráma/New Drama výber zo súčasnej rakúskej drámy. Publikácia obsahuje hry Ewalda Palmetshofera, Ferdinanda Schmalza a Miroslavy Svolikovej.



Divadelné hry Ewalda Palmetshofera už diváci mali možnosť vidieť aj v slovenských divadlách, rodičia Miroslavy Svolikovej pochádzajú zo Slovenska a divadelná hra Ferdinanda Schmalza je inšpirovaná svetoznámou hrou Huga von Hofmannsthala *Jedermann*, ktorú poznáme aj v našom kultúrnom kontexte.

„Hrami Ewalda Palmetshofera, Ferdinanda Schmalza a Miroslavy Svolikovej sa začala nová éra v postmodernom, resp. postdramatickom divadle. Ich texty sú starostlivo vypracované umelecké artefakty, ktoré estetickým spôsobom narušujú normatívnosť a nevyhýbajú sa ani prekvapujúcim metaforám a slovným hrám.“

Hilde Haider-Pregler, autorka úvodnej štúdie

[Viac informácií o publikácii *Rakúska dráma*](https://www.theatre.sk/knihy/publikacie/rakuska-drama).

---

***Česká a slovenská vzájomnosť v profesionálnom divadle a tanci od roku 1993***

**Zborník príspevkov z kolokvia, ktoré sa konalo z iniciatívy Divadelného ústavu**

****Štúdie**: Katarína Kövesdi Cvečková, Monika Čertezni, Eva Gajdošová, Dagmar Inštitorisová, Jan Kerbr, Iva Mikulová, Karol Mišovic, Nora Nagyová, Tereza Zálešáková

**Odborný garant kolokvia a zostavovateľ**: Mgr. art. Karol Mišovic, PhD.

**Lektori**: Mgr. et Mgr. Kamila Černá, MgA. Marek Godovič, PhD., Mgr. Miloslav Juráni

Aká je umelecká spolupráca a nadväznosť po definitívnom rozdelení Československej republiky? Akým spôsobom sa udržiavajú vzájomné väzby a do akej miery nachádzajú dnes umelci uplatnenie v krajine, ktorá bola kedysi ich spoločnou vlasťou? Tieto a mnohé iné otázky boli nosnými témami druhého medzinárodného odborného kolokvia venovaného česko-slovenským divadelným vzťahom, ktoré bratislavský Divadelný ústav zorganizoval v rámci osláv storočnice vzniku prvej Československej republiky a nadviazal tak na rovnomennú konferenciu z roku 2016. Publikácia je rozčlenená do troch okruhov: Tanec a alternatívne divadlo, Činohra – slovenské divadlo a Činohra – české divadlo.

**Zoznam štúdií:**

Tanec a alternatívne divadlo | Eva Gajdošová – *V AKO VACULÍK* *(pôvodná tvorba a progresívne tendencie v tvorbe Libora Vaculíka na scéne SND)*

Tanec a alternatívne divadlo | Monika Čertezni – *HYBAJ HO! (za slovenským tancom do Prahy)*

Tanec a alternatívne divadlo | Katarína Kövesdi Cvečková – *Tvorba Petry Tejnorovej na slovenskej scéne*

Činohra – slovenské divadlo | Karol Mišovic – *Česká realistická dráma na slovenských profesionálnych javiskách od roku 1993*

Činohra – české divadlo | Jan Kerbr – *Hvězdy slovenského divadla na českých jevištích (ve světle osobní zkušenosti i kritických ohlasů)*

Činohra – české divadlo | Tereza Zálešáková – *Od Draculy k Draculovi: cesta režiséra Jozefa Bednárika českým muzikálem*

Činohra – české divadlo | Iva Mikulová – *Slovenští tvůrci v Městském divadle Zlín*

Činohra – české divadlo | Dagmar Inštitorisová – *Scénografie Jozefa Cillera v Českej republike*

Činohra – české divadlo | Nora Nagyová – *Osobnosti slovenskej divadelnej scénografie a ich poetika a vplyv na českých divadelných scénach*

[Viac informácií o publikácii *Česká a slovenská vzájomnosť v profesionálnom divadle a tanci od roku 1993*](https://www.theatre.sk/knihy/publikacie/ceska-a-slovenska-vzajomnost%20-v%20-prosfesionalnom%20-divadle).

**V prípade ďalších doplňujúcich otázok je vám k dispozícii:**

Mgr. Eva Fačková

PR Divadelného ústavu

Divadelný ústav, Jakubovo nám. 12, 813 57 Bratislava

Tel. +421 2 2048 7106

Mobil: +421 918 838 761

E-mail: [eva.fackova@theatre.sk](mailto:eva.fackova@theatre.sk)